b'\n_START_ARTICLE_\nGrjazovets\n_START_PARAGRAPH_\nGrjazovets (ven. \xd0\x93\xd1\x80\xd1\x8f\xcc\x81\xd0\xb7\xd0\xbe\xd0\xb2\xd0\xb5\xd1\x86) on kaupunki Vologdan alueella Ven\xc3\xa4j\xc3\xa4ll\xc3\xa4. Se sijaitsee R\xc5\xbeavka-joen rannalla 47 kilometri\xc3\xa4 Vologdasta etel\xc3\xa4\xc3\xa4n. Kaupunki on Grjazovetsin piirin keskus. Sen kautta kulkee Moskovan ja Arkangelin v\xc3\xa4linen M8-valtatie sek\xc3\xa4 Moskovan ja Vologdan v\xc3\xa4linen rautatie (Grjazovetsin asema). Asukkaita on 15\xc2\xa0500 henke\xc3\xa4 (vuonna 2008)._NEWLINE_Paikalla sijainnut kyl\xc3\xa4 mainitaan ensimm\xc3\xa4isen kerran vuonna 1538. Vuonna 1780 siit\xc3\xa4 tuli kaupunki ja ymp\xc3\xa4r\xc3\xb6iv\xc3\xa4n kihlakunnan keskus. Vuonna 1872 rakennettiin sen kautta kulkeva rautatie. 1800\xe2\x80\x931900-lukujen vaihteessa Grjazovets oli huomattava pellavan ja voin tuotannon keskus, joka oli tunnettu my\xc3\xb6s pitsinnypl\xc3\xa4yksest\xc3\xa4. Nyky\xc3\xa4\xc3\xa4n kaupungissa on l\xc3\xa4hinn\xc3\xa4 elintarvike- ja rakennustarviketeollisuutta.'